မဆွတ်အို - တိုင်းရှဘူတာ

မဆွတ်အို - တိုင်းရှဘူတာ (松尾大社駅, Matsuo-taisha-eki) သည် ဂျပန်နိုင်ငံ၊ ကျိုတိုမြို့တွင် တည်ရှိသည့် ဘူတာဖြစ်သည်။ ဟန်းခယူးအရရှိယာမရထားလမ်းကြောင်းပေါ်တွင် တည်ရှိပြီး မဆွတ်နိုအိုနတ်ကျောင်းနှင့် ခဆွတ်ရမြစ်မှ လမ်းအနည်းငယ်လျှောက်ရုံဖြင့် ရောက်ရှိနိုင်သည့် အကွာအဝေးအတွင်း တည်ရှိသည်။ ဆောင်းဦးရာသီနှောင်းပိုင်းတွင် ဘူတာတလျှောက်ရှိ မိမိဂျိအပင်များရှိ သစ်ရွက်များသည် အဝါ၊ လိမ္မော်နှင့် အနီ စသည့်အရောင်များဖြင့် ဘူတာ၏ အလှအပကို ပေါ်လွင်စေသည်။ ဘူတာသို့ ဝှီးချဲ (ဘီးတပ်ကုလားထိုင်) ဖြင့်လည်း သွားရောက်နိုင်သည်။ ကျိုတိုဘူတာမှာ ကျိုတိုဘတ်စကားအမှတ် (၇၃) ကို စီးနင်းကာ ဤဘူတာသို့ သွားရောက်နိုင်သည်။ သမိုင်းကြောင်း ဘူတာကို ၁၉၂၈ ခုနှစ်၊ နိုဝင်ဘာလ ၉ ရက်နေ့ အရရှိယာမရထားလိုင်းစတင်လည်ပတ်သည့်အချိန်တွင် ဖွင့်လှစ်ခဲ့သည်။ ထိုအချိန်က မဆွတ်အိုနတ်ကျောင်းကို အစွဲပြုကာ ၁၉၄၈ မတိုင်မီအထိ ဘူတာ၏ အမည်ကို မဆွတ်အိုဂျင်းဂျ - မအဲဘူတာ (松尾神社前駅, Matsuo-jinja-mae-eki) ဟု ခေါ်ဆိုခဲ့ကြသည်။ ၂၀၁၃ မတိုင်မိအထိ ခေါ်ဆိုခဲ့သည့် အမည်မှာ မဆွတ်အိုဘူတာ (松尾駅, Matsuo-eki) ဖြစ်ပြီး ယခုလက်ရှိအမည်ကို ၂၀၁၃ ခုနှစ်၊ ဒီဇင်ဘာလ ၂၁ ရက်နေ့မှ စတင်ခေါ်ဝေါ်သုံးစွဲခဲ့သည်။ ပြင်ပလင့်များ Matsuo-taisha Station information by Hankyu Railway ကိုးကား ကဏ္ဍ:ကျိုတိုမြို့ရှိ ဘူတာရုံများ ကဏ္ဍ:ဂျပန်နိုင်ငံရှိ ဘူတာရုံများ